તાજેતરમાં બીન સચિવાલયની પરિક્ષામાં ગેરરીતિના આક્ષેપો થતા પરિક્ષા વિવાદમાં આવી હતી ,અમુક પરિક્ષા સેન્ટરોના સીસીટીવી ફૂટેજ પણ મીડિયા સમક્ષ જાહેર થયા હતા, તેમજ બીજા અનેક સેન્ટરો ઉપર ગેરરીતિ થઈ એવા આક્ષેપો પણ થયા હતા ત્યારે આંદોલનકારી પ્રવિણ રામ દ્વારા ગુનેગારોને કડક સજા કરી ગુજરાતમાં એક ઉત્તમ ઉદાહરણ પૂરું પાડવામાં આવે એવી માંગ પણ કરવામાં આવી હતી પરંતુ સરકાર દ્વારા આ બાબતે કોઈ તાત્કાલિક નિર્ણય ના લેવાતા ગાંધીનગર ખાતે પોતાના હક માટે ગુજરાતના યુવાનો ઉમટી પડ્યા હતા ત્યારે તંત્ર દ્વારા ગુજરાતના યુવાનોની વાત સાંભળવાની જગ્યાએ તમામની અટકાયત કરી લેતા આંદોલનકારી પ્રવિણ રામે પ્રતિક્રિયા આપતા જણાવ્યું હતું કે તંત્ર દ્વારા ગુજરાતના યુવાનો ઉપર દમનગીરી કરવામાં આવી છે, ગુજરાતના યુવાનોને પોતાની વાત રજૂ કરવાનો સંપૂર્ણ અધિકાર છે પરંતુ સરકારે યુવાનોની વાત સાંભળવાની જગ્યાએ એમની સાથે આંતકવાદીઓ હોઇ એવું વર્તન કર્યું છે જે નિંદાને પાત્ર છે.